बालक की मौत से गुस्साए लोगों ने अस्पताल में की तोड़फोड़
अस्पताल के मुख्यद्वार के टूटा कांच।
सरवाड़|सरवाड़ केबाेकडान मोहल्ला में रविवार सुबह एक बालक की मौत के कथित मामले में गुस्साए समुदाय विशेष के कुछ लोगों ने अस्पताल में तोड़ फोड़ कर दी। लोगों ने चिकित्सा प्रभारी पर इलाज में लापरवाही का आरोप लगाते हुए गाली गलौच की। इससे अस्पताल परिसर में अफरा तफरी मच गई। चिकित्सा प्रभारी की सूचना पर मौके पर पहुंची सरवाड़ थाना पुलिस ने मामला शांत कराया। हालांकि बालक की मौत के कारणों का खुलासा नहीं हुआ लेकिन परिजनों ने बालक की मौत का कारण छत पर पतंग उड़ाने के दौरान गिरने से होना बताया है।
जानकारी के अनुसार बोकडान मोहल्ला निवासी इदरीस हरसौरी के पुत्र शाहिद हरसौरी को संदिग्ध हालत में परिजन अस्पताल लेकर पहुंचे। वहां चिकित्सा प्रभारी डॉ. अखिलेश पालरिया ने बालक को मृत घोषित कर दिया। परिजन उसे घर ले जाने के लिए रवाना हुए। समुदाय के आक्रोशित लोगों ने अचानक अस्पताल में तोड़फोड़ शुरू कर दी। भीड़ में से कुछ लोगों ने मुख्य द्वार से ही चिकित्सा प्रभारी से गाली-गलौच शुरू कर दी तथा चिकित्सालय के मुख्य द्वार के बाहर पड़ी लकड़ी की बैंच को दरवाजे पर फेंक दिया जिससे दरवाजे का शीशा टुकड़े होकर बिखर गया। पालरिया ने घटना की सूचना उपखंड अधिकारी घनश्याम शर्मा को दी। सूचना मिलने पर सरवाड़ थाने से रामगोपाल चौधरी, प्रताप रावत आदि मय जाब्ता चिकित्सालय आए। पुलिस ने लोगों से समझाइश कर मामला शांत कराया। समुदाय के लोगों की भीड़ यहां एक ही चिकित्सक के होने से आक्रोशित थी।
छतसे गिरा या आत्महत्या : बालककी मौत को लेकर संशय बना हुआ है। हालांकि अस्पताल पहुंचे परिजनों ने चिकित्सा प्रभारी को बालक के छत से गिरना बताते हुए उसका इलाज करने की बात कही। जांच के बाद चिकित्सा प्रभारी ने उसे मृत घोषित कर परिजनों को शव का पोस्टमार्टम कराने के लिए कहा, लेकिन परिजनों ने पोस्टमार्टम से मना करते हुए शव लेकर रवाना हो गए। उधर, समुदाय विशेष के ही कुछ लोगों ने बालक की मौत का कारण आत्महत्या बताया। हैरत की बात है कि मौके पर पहुंची पुलिस ने मौत का कारण जानने की कोशिश नहीं की। पार्षदने भीड़ काे किया बाहर : चिकित्सालयमें हुई घटना की सूचना मिलते ही पार्षद अतीक तंवर ने चिकित्सालय पहुंचकर भीड़ को बाहर किया एवं चिकित्सा प्रभारी पालरिया के साथ चर्चा कर मुख्य द्वार के टूटे शीशे को अपने स्तर पर ठीक करवाने का भरोसा दिलाया। इस पर चिकित्सा प्रभारी ने पुलिस में रिपोर्ट नहीं दी। इधर चिकित्सालय में हुई घटना से आहत चिकित्सा प्रभारी पालरिया ने जिला कलेक्टर आरुषि मलिक एवं विभाग के अधिकारियों को पत्र भेजकर यहां और चिकित्सक लगाने की गुहार लगाई।
^अस्पताल पहुंचने से पहले परिजन शव को घर लेकर रवाना हो गए। आक्रोशित भीड़ को समझाकर मामला शांता कराया। दोनों पक्षों में राजीनामा हो गया। -रामगोपालचौधरी,एसआई
hin_Deva mag_Deva hin_Deva hin_Deva hin_Deva hin_Deva